శ్రీనగర్ : దేశానికి సేవ చేయాలన్న లక్ష్యంతో నిరంతరం కల్లోలంగా ఉండే కశ్మీరు నుంచి చాలామంది సాయుధ దళాల్లో చేరుతున్నారు. వారి కుటుంబ సభ్యుల భద్రతకు భరోసా ఉండటం లేదు. ఉగ్రవాదులు వారిపై దాడులు చేస్తూ హింసిస్తున్నారు. ఇటీవలే ఆర్మీలో చేరిన ఉమర్ ఫయాజ్ను ఉగ్రవాదులు అపహరించి, దారుణంగా హత్య చేసిన సంగతి తెలిసిందే. ఈ నేపథ్యంలో భారతదేశ సాయుధ దళాల్లో చేరినవారు ఆందోళన చెందుతున్నారు.నబీల్ అహ్మద్ వనీ గత ఏడాది బీఎస్ఎఫ్ నియామక పరీక్షల్లో టాపర్గా నిలిచారు. ఆయన నిజమైన కశ్మీరు ప్రచారకర్త అని అందరూ ప్రశంసించారు. ఇప్పుడు ఆయన చాలా ఆందోళన చెందుతున్నారు. కశ్మీరులోని కుగ్రామంలో తన తల్లి ఒంటరిగా ఉంటున్నారని నబీల్ ఆవేదన వ్యక్తం చేశారు. తన తల్లి గురించి మాత్రమే కాకుండా సాయుధ దళాల్లో చేరిన కశ్మీరీలందరి గురించి తనకు భయంగా ఉందని తెలిపారు. ‘‘నా గురించి నాకు భయం లేద’’న్నారు.నబీల్ ప్రస్తుతం గ్వాలియర్లో శిక్షణ పొందుతున్నారు. ఓ పత్రికకు ఇచ్చిన ఇంటర్వ్యూలో ఆయన మాట్లాడుతూ రాష్ట్ర ప్రభుత్వంపై తనకు ఆశలు లేవన్నారు. అనేక సంవత్సరాలుగా ప్రజలకు రాష్ట్ర ప్రభుత్వం చేసిందేమీ లేదన్నారు. ఆర్మీ, పారామిలిటరీ దళాల్లో చేరిన కశ్మీరీల కుటుంబాల భద్రత కోసం కేంద్ర ప్రభుత్వమే గట్టి చర్యలు తీసుకోగలదన్న ఆశ  ఉందని చెప్పారు. భద్రత కల్పించకపోతే కశ్మీరీలు సాయుధ దళాల్లో చేరబోరని తెలిపారు.తాను బీఎస్ఎఫ్ డైరెక్టర్ జనరల్ను కలిసి పరిస్థితిని వివరిస్తానని నబీల్ తెలిపారు. సాయుధ దళాల్లో చేరినవారి కుటుంబాల కోసం డిఫెన్స్ కాలనీలను ఏర్పాటు చేయవచ్చునని తెలిపారు. వారు ప్రయాణించేటపుడు వ్యక్తిగత ఆయుధాలను ధరించేందుకు అనుమతి ఇవ్వవచ్చునని పేర్కొన్నారు.తాను గత ఏడాది బీఎస్ఎఫ్లో చేరినపుడు తన కుటుంబానికి రక్షణ కల్పిస్తామని చెప్పారని, అయితే అప్పట్లో తానే తిరస్కరించానని నబీల్ తెలిపారు. ఇప్పుడు భద్రతను తిరస్కరించరాదని, కశ్మీరు నుంచి సాయుధ దళాల్లో చేరినవారి కుటుంబ సభ్యులందరికీ రక్షణ కల్పించాలని కోరాలని నిర్ణయించుకున్నట్లు తెలిపారు. దేశం పట్ల సంపూర్ణ ప్రేమతో తాము సాయుధ దళాల్లో చేరామని చెప్పారు.
srinagar : deshaniki seva cheyalanna lakshyamto nirantaram kallolamgaa unde kashmeeru nunchi chaalaamandi saayudha dalaallo cherutunnaru. vaari kutumba sabhyula bhadrataku bharosa undatam ledu. ugravaadulu vaaripai daadulu chestu himsistunnaaru. itivale aarmeelo cherina umar fayajnu ugravaadulu apaharinchi, daarunamgaa hatya chesina sangati telisinde. ee nepathyamlo bharatadesa saayudha dalaallo cherinavaaru aandolana chendutunnaru.nabil ahmad vanee gatha edaadi bsf niyamaka pareekshallo taparga nilichaaru. aayana nijamaina kashmeeru prachaarakarta ani andaruu prasamsinchaaru. ippudu aayana chala aandolana chendutunnaru. kashmeeruloni kugramamlo tana talli ontarigaa untunnaarani nabil aavedana vyaktam chesaru. tana talli gurinchi matrame kakunda saayudha dalaallo cherina kashmeereelandari gurinchi tanaku bhayamgaa undani telipaaru. ‘‘naa gurinchi naaku bhayam ledha’’nnaaru.nabil prastutam gwalierlo sikshana pondutunnaaru. oo patrikaku ichina interviewlo aayana maatlaadutuu rashtra prabhutvampai tanaku aasalu levannaru. aneka samvatsaraalugaa prajalaku rashtra prabhutvam chesindemi ledannaru. armi, paramilitary dalaallo cherina kashmeereela kutumbala bhadrata kosam kendra prabhutvame gatti charyalu teesukogaladanna aasha  undani cheppaaru. bhadrata kalpinchakapothe kashmeereelu saayudha dalaallo cheraborani telipaaru.taanu bsf director janaralnu kalisi paristhitini vivaristaanani nabil telipaaru. saayudha dalaallo cherinavaari kutumbala kosam defens kaalaneelanu erpaatu cheyavachunani telipaaru. vaaru prayaaninchetapudu vyaktigata aayudhaalanu dharinchenduku anumati ivvavachunani perkonnaru.taanu gatha edaadi bsflo cherinapudu tana kutumbaaniki rakshana kalpistaamani cheppaarani, ayithe appatlo taane tiraskarinchaanani nabil telipaaru. ippudu bhadratanu tiraskarincharaadani, kashmeeru nunchi saayudha dalaallo cherinavaari kutumba sabhyulandarikii rakshana kalpinchaalani koralani nirnayinchukunnatlu telipaaru. desham patla sampuurna prematho taamu saayudha dalaallo cheramani cheppaaru.